NOZARES ULTIMĀTS: Taisnīgi nosacījumi pasažieru pārvadājumu tirgū

1. VIENLĪDZĪGI NOSACĪJUMI VISIEM TIRGUS DALĪBNIEKIEM
Pieprasām:
· Noteikt vienotus un obligātus noteikumus visiem pārvadātājiem 
· Izskaust regulējuma atšķirības viena un tā paša pakalpojuma veida sniegšanā.
· Algoritmisko sodu aizliegums: Aizliegt platformām mākslīgi ierobežot pasūtījumu skaitu vai pazemināt prioritāti vadītājiem.
2. ALGORITMU UN APRĒĶINU CAURSPĪDĪGUMS
Pieprasām:
· Uzlikt par pienākumu platformām atklāt tarifu veidošanas principus.
· Līgumu tiesiskā aizsardzība: Noteikt, ka platformām ir pienākums slēgt pilnvērtīgus sadarbības līgumus, aizliedzot vienpusēju noteikumu maiņu caur "ieķeksēšanu" lietotnē.
· Nodrošināt vadītājiem piekļuvi pilnai informācijai: faktiskā klienta samaksa, ieturētā komisija un reālais brauciena attālums/laiks.
· Ieviest neatkarīgu mehānismu aprēķinu un nepamatotu profilu bloķēšanu apstrīdēšanai.
3. NODOKĻU TAISNĪGUMS UN LOKALIZĀCIJA
Pieprasām:
· Pārstāvniecības obligātums: Uzlikt par pienākumu platformām uzturēt pilnvērtīgu filiāli Latvijā ar tiesībām pieņemt juridiskas pretenzijas un nodrošināt klātienes atbalstu/sūdzību izskatīšanu vadītājiem.
· Nodrošināt nodokļu nomaksu par darbību Latvijas teritorijā un ieviest stingru kontroli pār platformu reālo apgrozījumu valsts iekšienē.
· Ierobežot peļņas izvešanu no valsts bez atbilstošas nodokļu aplikšanas.
4. SOCIĀLĀS GARANTIJAS UN DARBA DROŠĪBA
Pieprasām:
· Darba laika kontrole: Ieviest obligātu darba laika ierobežojumu lietotnē (8 stundu nepārtraukts periods), lai novērstu pārslodzi un garantētu satiksmes drošību.
· Noteikt minimālo nozares stundas tarifu, kas sedz transportlīdzekļa amortizāciju un nodrošina vadītājiem sociālās garantijas.
5. KRĪZES ATBALSTA PASĀKUMI UN DEGVIELAS AKCĪZES REFORMA
Pieprasām:
· Reāla akcīzes nodokļa samazināšana: Pieprasām valsts intervenci degvielas cenu regulēšanā, piemērojot "Covid-19 krīzes laika" atbalsta modeļus. Simbolisks samazinājums (piemēram, 15%) nav pietiekams, lai apturētu inflācijas lēcienu un transporta nozares kolapsu.
· Tiešās kompensācijas mehānisms: Ieviest akcīzes nodokļa atmaksas sistēmu vai tiešās subsīdijas licencētiem pasažieru un kravas pārvadātājiem, lai stabilizētu pakalpojumu cenas gala patērētājiem.
· Ģeopolitiskā riska fonds: Izveidot valsts mēroga fondu transporta nozares atbalstam saistībā ar energoresursu cenu neparedzamību globālo konfliktu dēļ.
6. LIKUMDOŠANAS REFORMA UN VALSTS KONTROLE
Pieprasām:
· Izstrādāt vienotu likumu par taksometru komerciālajiem pasažieru pārvadājumiem, likvidējot atšķirīgo regulējumu taksometriem un platformu vadītājiem.
· Obligāti iekļaut nozares asociāciju un arodbiedrību pārstāvjus izstrādes procesā.
· Pastiprināt VID un citu atbildīgo iestāžu kontroli pār platformu atskaitēm (apgrozījums, komisijas, izmaksas vadītājiem).

